Pavirvyčio alėjos ąžuolas

Pavirvyčio alėjos ąžuolas – valstybės saugomas botaninis gamtos paveldo objektas, esantis Telšių rajone, apie 2 km į pietvakarius nuo Tryškių, į pietus nuo Pavirvyčio kaimo, Juodėjuose, Virvytės hidrografiniame draustinyje. Auga netoli Pavirvyčio dvaro.

Kelyje  pastatyta rodyklė veda į platų suartą lauką. Medis lengviau pasiekiamas pasukus pagal kitą nuorodą – „Pavirvyčio dvaro ąžuolas“. Pavažiavus grunto keliu apie 200 m iki sodybos, toliau nuo šlagbaumo paeiti į pietus apie 100 m tarp sodybos ir dirbamo lauko, kur netoli seno šulinio tarp medžių pastatytas informacinis ženklas. Ąžuolas praktiškai nepasiekiamas, nes stūkso už vandeningos Juodupio vagos. Per upelį permestas kelių tarpsnių medinis lieptas sugriuvęs. Šalia yra senvagių, veši krūmokšniai, drėgmę mėgstanti augmenija.

Ąžuolas paskelbtas saugomu Lietuvos Respublikos aplinkos ministro 2012 m. birželio 13 d. įsakymu Nr. D1-495.

Duomenys 

 Medžio rūšis – paprastasis ąžuolas (Quercus robur L.)
 Kamieno apimtis 1,3 m aukštyje: 5,50 m
 Medžio aukštis – 23,50 m
 Lajos aukštis – 3 m
 Amžius – apie 350 m

Nuorodos 

 Saugomų teritorijų valstybės kadastras  
 Pavirvyčio alėjos ąžuolas žemėlapyje 

Telšių rajono paveldas
Lietuvos gamtos paveldo objektai